હિંદુ ધર્મમાં મુહૂર્તનું ઘણું મહત્વ છે. કોઈ પણ શુભ કાર્ય કરતા પહેલા પંચાંગ શુદ્ધિ જોઈ શુભ મુહૂર્ત કાઢવામાં આવે છે. એવું મનાય છે કે ગ્રહો-નક્ષત્રોની શુભ દ્રષ્ટિથી કાર્યમાં સફળતા મળે છે. વર્ષના કેટલાક એવા પણ દિવસો હોય છે, જેમાં કોઈ પણ શુભ કાર્ય કરી શકાતુ નથી. તેમાં એક હોળાષ્ટક પણ છે, જે હોળીના આઠ દિવસ પહેલા શરૂ થાય છે. જો કે આ વર્ષે હોળિકા દહન 1 માર્ચે થશે, તેના પહેલા હોળાષ્ટક 23 ફેબ્રુઆરીથી શરૂ થઈ રહ્યા છે. આ વર્ષે પૂર્ણિમા તિથિનો ક્ષય હોવાથી હોળાષ્ટક સાત દિવસના રહેશે. એટલે કે 23 ફેબ્રુઆરીથી 1 માર્ચ સુધી હોળાષ્ટક રહેશે.